ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-Е.03.01-29844/3 -2018

23.01.2018.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **3000/0017/2017(1044/2017)**, за набавку Израда Процене ризика у заштити лица, имовине и пословања ТЕНТ, Процене угрожености од елементарних непогода и других несрећа и Плана заштите и спасавања са Планом заштите од удеса - СОиО, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 4.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У вези конкурсне документације “Израда Процене ризика у заштити лица, имовине и пословања ТЕНТ, Процене угрожености од елементарних непогода и других несрећа и Плана заштите и спасавања са Планом заштите од удеса“ молимо вас да прилагодите техничку спецификацију у конкурсној документацији.

# Наиме, у складу са Правилником о начину вршења послова техничке заштите и коришћења техничких средстава („Службени гласник РС”, број 19/15 и 71/2017), предвиђено је да се изврши категоризација објеката, у складу са резултатима Процене ризика у заштити лица, имовине и пословања.

У техничкој спецификацији за део посла који се односи на Израду Акта о процени ризика у заштити лица имовине и пословања недостаје најбитнији део, а то је да се након урађене процене и добијених података изврши категоризација штићеног објекта у једну од 5 категорија:

1) И категорију – НАЈВИШИ СТЕПЕН ЗАШТИТЕ – утврђено постојање изразито великог ризика;

2) ИИ категорију – ВИСОКИ СТЕПЕН ЗАШТИТЕ – утврђено постојање великог ризика;

3) ИИИ категорију – ВИШИ СТЕПЕН ЗАШТИТЕ – утврђено постојање умерено великог ризика;

4) ИВ категорију – СРЕДЊИ СТЕПЕН ЗАШТИТЕ – утврђено постојање малог ризика;

5) В категорију – МИНИМАЛНИ СТЕПЕН ЗАШТИТЕ – утврђено постојање занемарљивог ризика

Ова категоризација је неопходна како би након урађеног Акта о процени ризика у заштити лица имовине и пословања организација имала основа да покрене набавку за Планирање система техничке заштите. Такође када се заврши планирање система техничке заштите организација треба да покрене набавку пројектовање система техничке заштите.

Без одређивања категоризације штићеног објекта није могуће утврдити који степен заштите је неопходан организацији, у складу са наведеним Правилником.

Напомињемо да категоризацију објекта врши менаџер ризика, који врши процену.

**Молимо Вас да на страни 6 конкурсне документације после текста који говори о трећој фази убаците текст који ће се односити на обавезу понуђача да након урађене процене изврши категоризацију штићеног објекта.**

**ОДГОВОР 1:**

У складу са наведеним питањем Понуђача, Наручилац ће извршити измену и допуну конкурсне документације.

У складу са наведеним питањем Комисија ће израдити измену конкурсне документације и исту објавити на Порталу јавних набавки и интернет страници Наручиоца.